EkBass/fiwiki-20250220-pages-articles huggingface dataset:
Whistler Sliding Centre

Whistler Sliding Centre Whistler Sliding Centre Paikkakunta: Whistler, Brittiläinen Kolumbia Maa: Avattu: 2007 Rakenne Rakenne Kokonaispituus: 1 700 m Kilpailupituus: 1 450 m Mutkia: 16 Maksimijyrkkyys: 20 % (mutkassa 2) Keskijyrkkyys: 10,5 % Korkeusero: 152 m Whistler Sliding Centre on kelkkailurata Whistlerissä Brittiläisessä Kolumbiassa Kanadassa. ==Historia== Whistler Sliding Centreä alettiin rakentaa kesäkuussa 2005, ja se valmistui joulukuussa 2007 Vancouverin olympialaisia varten. Se on maailman kovavauhtisin kelkkailurata. Olympialaisten harjoituksissa kuoli georgialainen ohjaskelkkailija Nodar Kumaritašvili. Radan osoittauduttua turhan vaaralliseksi, siihen on tehty uusia, alempia lähtöpaikkoja. Virallisia lähtöpaikkoja on nykyisin seitsemän. Nykyään rata toimii maailmancup- ja MM- kilpailuiden isäntäpaikkana ja kansallisena harjoituskeskuksena. ==Tietoja radasta== Teknisiä tietoja Laji Pituus Mutkia Korkeusero Keskijyrkkyys Rattikelkkailu ja skeleton 1 450,4 m 16 133 m 9,2 % Ohjaskelkkailu miehet 1 253 m 14 Ohjaskelkkailu naiset 933 m 11 9,3 % Ohjaskelkkailu parit 877,7 m 10 Nimetyt mutkat # Nimi Nimeämisen selitys 1\. Slingshot 2\. Fallaway 3\. Wedge 7\. Lueder’s Loop Nimetty kanadalaisen rattikelkkailijan Pierre Luedersin mukaan. 8\. Str8 9.–10. Lynx 11\. Shiver 12.–15. 16\. Thunderbird Mutkassa nopeus voi olla jopa 150 km/h ja kelkkailijaan kohdistuu jopa 5 G:n voima. Nodar Kumaritašvili menetti tässä mutkassa kelkkansa hallinnan ja kuoli saamiinsa vammoihin. ==Ennätykset== ===Starttiennätykset=== Laji Päivämäärä Kelkkailija Aika Rattikelkkailu miesten kaksikko 6.2.2009 Hefti/Lamparter 4,70 Rattikelkkailu miesten nelikko 26.2.2010 Lange/Kuske/Rödiger/Putze 4,70 Rattikelkkailu naisten kaksikko 23.2.2010 24.2.2010 Humphries/Moyse 5,11 Skeleton miehet 18.2.2010 Aleksandr Tretjakov 4,48 Skeleton naiset 18.2.2010 Anja Huber 4,90 Ohjaskelkkailu miehet 9.12.2011 Johannes Ludwig 6,930 Ohjaskelkkailu naiset 2.2.2013 Natalie Geisenberger 3,348 Ohjaskelkkailu parit 14.2.2019 Rieder/Rastner 3,232 ===Rataennätykset=== Laji Päivämäärä Kelkkailija Aika Rattikelkkailu miesten kaksikko 20.2.2010 21.2.2010 Florschütz/Adjei Lange/Kuske 51,57 Rattikelkkailu miesten nelikko 25.11.2017 Deen/Simons/Olubi/Matthews 50,66 Rattikelkkailu naisten kaksikko 24.2.2010 Humphries/Moyse 52,85 Skeleton miehet 25.11.2017 Yun Sung-bin 51,99 Skeleton naiset 19.2.2010 Amy Williams 53,68 Ohjaskelkkailu miehet 30.11.2018 Wolfgang Kindl 49,837 Ohjaskelkkailu naiset 1.12.2018 Natalie Geisenberger 38,394 Ohjaskelkkailu parit 14.12.2019 Eggert/Benecken 38,291 Ohjaskelkkailu joukkue 2.2.2013 Natalie Geisenberger Felix Loch Wendl/Arlt 2.03,826 ==Lähteet== * Viralliset kotisivut * Whistler Sliding Centre Facts & Figures WhistlerSlidingCentre.com * Whistler IBSF.org * Whistler (Canada) FIL-luge.org * Whistler Sliding Centre Track Map FIL- luge.org * http://www.fibt.com/fileadmin/results/Vancouver%20Olympic%20Games/Feb%2021%202Man%20results.pdf ===Viitteet=== Luokka:Kanadan kelkkailuradat Luokka:Talviolympialaiset 2010 Luokka:Whistler
Bob Russell

Sidney Keith ”Bob” Russell (25. huhtikuuta 1914 Passaic, New Jersey – 18. helmikuuta 1970 Beverly Hills, Kalifornia) oli yhdysvaltalainen sanoittaja. Hän aloitti uransa sanoittamalla vaudeville-musiikkia ja siirtyi myöhemmin elokuvamusiikin pariin. Russellin sanoittamia kappaleita ovat muun muassa Duke Ellingtonin ”Don’t Get Around Much Anymore” (1942) ja ”Do Nothin’ till You Hear from Me” (1943), Billie Holidayn esittämä ”Crazy He Calls Me (1949) sekä The Hollies -yhtyeen tunnetuksi tekemä ”He Ain’t Heavy, He’s My Brother” (1969). Hänen kääntämiinsä vieraskielisiin kappaleisiin kuuluvat Alberto Domínguezin ”Frenesí”, Lorenzo Barcelatan ”Maria Elena” ja Ary Barroson ”Aquarela do Brasil” (engl. ”Brazil”). == Lähteet == Luokka:Songwriters Hall of Fame Luokka:Vuonna 1914 syntyneet Luokka:Vuonna 1970 kuolleet Luokka:Yhdysvaltalaiset sanoittajat
Juozas Gruodis

Juozas Gruodis (1884–1948) oli liettualainen säveltäjä. Hän yhdisteli kansanmusiikin elementtejä moderneihin sävellystekniikoihin. Hän oli myös kapellimestari ja johtava sävellysopettaja.Music Export Lithuania: Juozas Gruodis Gruodis pääsi Moskovan konservatorioon syksyllä 1915. Vuodesta 1920 lähtien hän opiskeli säveltämistä Leipzigin konservatoriossa, jossa häntä opettivat Stephan Krehl, Paul Graener ja Sigfrid Karg-Elert. Saksassa Gruodis kehitti oman kansallisromanttisen tyylinsä. Hän palasi Liettuaan vuonna 1924. Hän työskenteli muun muassa Kaunasissa ja oli konservatorioiden kunniajäsen Latviassa ja Helsingissä. Neuvostomiehityksen alkuvuosina Gruodis sai virallista tunnustusta, mutta myös voimakasta kritiikkiä soitinsävellystensä "formalistisista" aineksista. Gruodiksen tuotantoon kuuluu muun muassa kymmeniä pianoteoksia, kuorosävellyksiä, yksinlauluja, baletti ja sävellyksiä sinfoniaorkesterille. == Lähteet == Luokka:Liettualaiset säveltäjät Luokka:Vuonna 1884 syntyneet Luokka:Vuonna 1948 kuolleet
Uudenkaledoniankäpinkäinen

Uudenkaledoniankäpinkäinen (Edolisoma anale) on käpinkäisten heimoon kuuluva varpuslintu. ==Levinneisyys== Uudenkaledoniankäpinkäistä tavataan Uudessa- Kaledoniassa. Sen kannaksi arvioidaan 10 000–19 999 yksilöä. Laji on luokiteltu silmälläpidettäväksi. ==Lähteet== Luokka:Käpinkäiset
Afrikanharmaakäpinkäinen

Afrikanharmaakäpinkäinen (Ceblepyris caesius) on käpinkäisten heimoon kuuluva varpuslintu. ==Levinneisyys== Afrikanharmaakäpinkäistä tavataan Burundissa, Kamerunissa, Kongon demokraattisessa tasavallassa, Päiväntasaajan Guineassa, Etiopiassa, Keniassa, Malawissa, Mosambikissa, Nigeriassa, Ruandassa, Etelä- Afrikassa, Etelä-Sudanissa, Sudanissa, Swazimaassa, Tansaniassa, Ugandassa ja Zimbabwessa. Lajin on yleinen levinneisyysalueensa pohjoisosissa ja harvinainen etelässä. Sen ei uskota olevan vaarassa, ja se on luokiteltu elinvoimaiseksi. ==Lähteet== Luokka:Käpinkäiset
Echoes of Decimation

__NOTOC__ Echoes of Decimation on yhdysvaltalaisen teknisen death metal -yhtyeen Originin kolmas studioalbumi. Se julkaistiin vuonna 2005 levymerkillä Relapse Records. Albumista julkaistiin myös rajoitettu 1000 kappaleen vinyylipainos. == Kappaleet == # # # # # # # # # == Kokoonpano == * James Lee – laulu * Clinton Appelhanz – kitara, laulu, tuottaja, äänittäjä * Paul Ryan – kitara, laulu * Mike Flores – basso * James King – rummut === Tuotanto === * Robert Rebeck – tuottaja, äänittäjä * Matthew F. Jacobson – vastaava tuottaja * Alan Douches – masteroija * Robert Black – kansitaide, grafiikka == Arvostelut == * Blabbermouth: 3/10 Blabbermouth: CD review * Global Domination: 7.5/10 Global Domination: Album review * Imperiumi: 8½/10 * The Metal Crypt: 4.5/5 The Metal Crypt: Album review == Lähteet == == Aiheesta muualla == * * Echoes of Decimation discogs.com -sivustolla Luokka:Vuoden 2005 albumit Luokka:Originin albumit
Christoph Brandner

Christoph Brandner (s. 5. heinäkuuta 1975 Bruck an der Mur, Itävalta) on itävaltalainen jääkiekkovalmentaja ja entinen jääkiekkohyökkääjä. Brandner aloitti uransa kasvattajaseurassaan Kapfenberger SV:ssa vuonna 1990. Viimeiset ottelunsa Brandner pelasi kaudella 2011–2012 Klagenfurter AC:n joukkueessa. == Ennen Pohjois-Amerikkaa == Brandner pelasi Itävallassa vuosina 1990–2000, edustaen maansa pääsarjassa pelanneita Kapfenbergeria sekä Klagenfurteria. Kaudella 2000–2001 Brandner pelasi Saksan pääsarjassa, DEL-liigassa. DEL- liigassa Brandner edusti Krefeld Pinguinea kolmen kauden ajan. == Pohjois- Amerikassa == NHL-seura Minnesota Wild varasi Brandnerin vuoden 2002 varaustilaisuudessa numerolla 237. Kaudeksi siirtyikin Pohjois-Amerikkaan Wildin organisaatioon. Brandner pelasi Wildin farmiseurassa, AHL:ssä pelaavassa Houston Aerosissa. NHL-debyyttinsä hän teki 8. lokakuuta 2003 vierasottelussa Chicago Blackhawksia vastaan. Ensimmäisen maalinsa Brandner teki uransa kolmannessa NHL-ottelussa San Jose Sharksia vastaan. == Paluu Eurooppaan == Brandner pelasi Pohjois-Amerikassa vielä kaudella 2004–2005, mutta ainoastaan farmiseura Houstonissa. Seuraavaksi kaudeksi Brandner palasikin Eurooppaan ja pelasi kauden Elitserienissä, edustaen Södertälje SK:ta. Vuosina 2006–2008 Brandner pelasi jälleen Saksassa, edustaen Hamburg Freezersia. Uransa lopun, vuodet 2008–2012, Brandner pelasi Itävallassa Klagenfurterin joukkueessa. Brandner pelasi urallaan Itävallan pääsarjassa 397 ottelua, Saksan DEL-liigassa 253 ottelua ja edusti Itävaltaa yhteensä 56:ssa A-maaottelussa. Brandner voitti urallaan kerran Saksan mestaruuden (kaudella 2002–2003) sekä kolmesti Itävallan mestaruuden (1999–2001 ja 2008–2009). == Lähteet == Luokka: Itävaltalaiset jääkiekkoilijat Luokka: Vuonna 1975 syntyneet Luokka:Minnesota Wildin varaamat pelaajat Luokka:Elävät henkilöt
Luonnonvarakeskus

Luonnonvarakeskus (Luke) on maa- ja metsätalousministeriön alainen tutkimuslaitos, joka aloitti toimintansa 1. tammikuuta 2015. Luonnonvarakeskus muodostettiin yhdistämällä Maa- ja elintarviketalouden tutkimuskeskus MTT, Metsäntutkimuslaitos Metla, Riista- ja kalatalouden tutkimuslaitos RKTL sekä Maa- ja metsätalousministeriön tietopalvelukeskus Tiken tilastotuotanto. Luonnonvarakeskus on VTT:n jälkeen Suomen toiseksi suurin tutkimuslaitos.Uusi Luonnonvarakeskus tähtää biotalouden jättiläiseksi Luken pääjohtaja on 10. syyskuusta 2018 alkavalla viisivuotiskaudella tekniikan tohtori Johanna Buchert. Häntä edelsi Tampereen yliopiston rehtoriksi siirtynyt filosofian tohtori, professori Mari Walls. == Tehtävät == Luonnonvarakeskuksesta annetun lain mukaan sen toimialaa on uusiutuvien luonnonvarojen kestävään käyttöön perustuvan kilpailukykyisen elinkeinotoiminnan sekä hyvinvoinnin ja maaseudun elinvoimaisuuden edistäminen. Keskuksen tehtävänä on harjoittaa toimialallaan tieteellistä tutkimus- ja kehittämistoimintaa, tuottaa tietoa ja asiantuntijapalveluita yhteiskunnallisen päätöksenteon sekä viranomaistoiminnan tueksi, harjoittaa tiedon ja teknologian siirtoa, tuottaa tilastoja ja ylläpitää rekistereitä. Myös geenivarojen monimuotoisuuden säilyttämiseen liittyvät tehtävät ja kansainvälisen yhteistyön edistäminen lukeutuvat tutkimuslaitokselle säädettyihin tehtäviin. == Tutkimuksen teemat == Luken tutkimus on ryhmitelty neljään tutkimusohjelmaan: Kannattava ja vastuullinen alkutuotantoKannattava ja vastuullinen alkutuotanto. Luke.fi., BiokiertotalousBiokiertotalous. Luke.fi., Ilmastoviisas hiilenkiertoIlmastoviisas hiilenkierto. Luke.fi. ja Sopeutumis- ja palautumiskykyinen biotalousSopeutumis- ja palautumiskykyinen biotalous. Luke.fi.. Lisäksi Lukella on viranomais- ja asiantuntijapalveluihin keskittyvä ohjelma, Viranomais- ja asiantuntijapalvelutViranomais- ja asiantuntijapalvelut. Luke.fi.. == Toimipaikat == Luonnonvarakeskuksen johtokeskus sijaitsee Helsingissä Viikin kampuksella. Luonnonvarakeskuksen alueellisen toiminnan strategian mukaan Luonnonvarakeskuksella on neljä päätoimipaikkaa: pääkonttori pääkaupunkiseudulla, Jokioinen, Joensuu ja Oulu. Maakunnissa on lisäksi yli 20 toimipistettä. == Lähteet == * http://www.luke.fi * MMM:n tiedote "Luonnonvarakeskuksen pääjohtajaksi nimitettiin Mari Walls", 6.11.2014 * MMM:n tiedote: "Luonnonvarakeskuksen alueellinen toiminta linjattu, päätoimipaikkoja neljä" 27.3.2014 * MMM:n tiedote "MTT, Metla ja RKTL yhdistetään Luonnonvarakeskukseksi" 17.1.2013 * MMM:n tiedote "Luonnonvarakeskuksen johto Helsinkiin" 28.5.2013 ===Viitteet=== *
Valkovatsakäpinkäinen

Valkovatsakäpinkäinen (Ceblepyris pectoralis) on käpinkäisten heimoon kuuluva varpuslintu. ==Levinneisyys== Valkovatsakäpinkäistä tavataan Länsi-, Keski- ja Itä-Afrikassa sekä eteläisen Afrikan pohjoisosissa. Lajin ei uskota olevan vaarassa, ja se on luokiteltu elinvoimaiseksi. ==Lähteet== Luokka:Käpinkäiset
Tekstuaalinen variaatio

Tekstuaalisella variaatiolla viitataan yhden tekstin eri versioiden välisiin eroihin (ns. ulkoisiin variantteihin) tai tekstiin tehtyihin muutoksiin yhdessä dokumentissa (ns. sisäisiin variantteihin). Lisäksi tekstuaalisella variaatiolla voidaan viitata prosessiin, jossa yhdessä dokumentissa olevaa tekstiä muutetaan, tai sellaiseen tekstuaaliseen transmissioon, jossa tekstistä tuotetaan uusi, edellisestä versiosta poikkeava versio.Tekstuaalitieteiden sanasto (Suomalaisen Kirjallisuuden Seura). Saatavissa: http://tekstuaalitieteidensanasto.finlit.fi:8080/searchKatajamäki, Sakari & Ossi Kokko: Tekstien muuttuminen ja teosten välittyminen kuuluvat kirjallisuuden perusolemukseen (pääkirjoitus). (Kirjallisuudentutkimuksen aikakauslehti Avain. Tekstuaalitieteet (erikoisnumero) 3/2010, 3–5.) Saatavissa: http://pro.tsv.fi/skts/Avain3_10sisalto.pdf == Lähteet == == Aiheesta muualla == *Kirjallisuudentutkimuksen aikakauslehti Avain. Tekstuaalitieteet (erikoisnumero). 3/2010 * * * Luokka:Tekstuaalitieteet
Janika-myrsky

Janika-myrsky oli Suomea 15. marraskuuta 2001 koetellut myrsky. Sen aikana kovin 10 minuutin keskituulen nopeus oli 30 m/s, joka mitattiin Rauman Kylmäpihlajassa. Järvialueilla voimakkain keskituulen nopeus vaihteli 21–22 m/s:n välillä. Ilmatieteen laitoksen mukaan vastaavaa tuulennopeutta oli ennen Janikaa havaittu maa-alueilla elokuussa 1959. Eniten tuhoa myrsky aiheutti Pirkanmaalla, Hämeessä, Itä-Hämeessä ja Uudellamaalla. Myrsky vaati ainakin yhden kuolonuhrin, kun Keskustapuolueen kansanedustaja Olavi Ala-Nissilän poika kuoli. Janika-myrsky ja aiemmin marraskuussa myrskynnyt Pyry-myrsky aiheuttivat yhdessä noin 7,3 miljoonan kuutiometrin puustotuhot . == Lähteet == Luokka:Myrskyt ja rajuilmat Suomessa Luokka:Vuoden 2001 luonnonmullistukset Luokka:2000-vuosikymmenen onnettomuudet Suomessa
Kongonharmaakäpinkäinen

Kongonharmaakäpinkäinen (Ceblepyris graueri) on käpinkäisten heimoon kuuluva varpuslintu. ==Levinneisyys== Kongonharmaakäpinkäistä tavataan Kongon demokraattisessa tasavallassa ja Ugandassa. Lajia on kuvattu harvinaiseksi ja erittäin paikalliseksi. Se on luokiteltu elinvoimaiseksi. ==Lähteet== Luokka:Käpinkäiset
Madagaskarinkäpinkäinen

Madagaskarinkäpinkäinen (Ceblepyris cinereus) on käpinkäisten heimoon kuuluva varpuslintu. ==Levinneisyys== Madagaskarinkäpinkäistä tavataan Komoreilla, Madagaskarissa ja Mayottella. Lajin on kuvattu olevan sopivissa elinympäristöissä yleinen Madagaskarissa. Sen ei uskota olevan vaarassa, ja laji on luokiteltu elinvoimaiseksi. ==Lähteet== Luokka:Käpinkäiset
Sinikäpinkäinen

Sinikäpinkäinen (Cyanograucalus azureus) on käpinkäisten heimoon kuuluva varpuslintu. ==Levinneisyys== Sinikäpinkäistä tavataan Länsi-Afrikan eteläosissa ja Keski-Afrikassa. Sen ei uskota olevan vaarassa, ja laji on luokiteltu elinvoimaiseksi. ==Lähteet== Luokka:Käpinkäiset
Mauritiuksenlivertäjä

Mauritiuksenlivertäjä (Lalage typica) eli aiemmalta nimeltään mauritiuksenkäpinkäinen on käpinkäisten heimoon kuuluva varpuslintu. ==Levinneisyys== Mauritiuksenlivertäjää tavataan kotoperäisenä Mauritiuksella. Sen kannaksi arvioidaan 900–1 100 yksilöä. Laji on luokiteltu vaarantuneeksi, koska sen levinneisyysalue ja populaatio ovat pienet. Sen elinympäristöä ovat kosteat ainavihannat metsät. Mauritiuksenlivertäjäkantaa uhkaavat vieraslajit. ==Lähteet== Luokka:Käpinkäiset Luokka:Uhanalaiset linnut
Réunioninlivertäjä

Réunioninlivertäjä (Lalage newtoni) eli aiemmalta nimeltään réunioninkäpinkäinen on käpinkäisten heimoon kuuluva varpuslintu. ==Levinneisyys== Réunioninlivertäjää tavataan kotoperäisenä Réunionilla. Laji on vähentynyt jatkuvasti, ja sen populaatioksi arvioidaan noin 75 yksilöä, joista pesiviä pareja on noin 25. Laji on luokiteltu äärimmäisen uhanalaiseksi. Réunioninlivertäjän elinympäristöä ovat ainavihannat metsät. Kantaa uhkaavat vieraslajit kuten kissat ja rotat. Koiras ja naaras eroavat toisistaan ulkonäöltään. Koiras on harmaa. ==Lähteet== Luokka:Käpinkäiset Luokka:Uhanalaiset linnut Luokka:Äärimmäisen uhanalaiset lajit
Vissaveden tekojärvi

Vissaveden tekojärvi on tekojärvi Keski-Pohjanmaalla Kaustisen ja Vetelin rajalla, mutta kuuluu hallinnollisesti Kaustiseen. Sen pinta-ala on 3,5 km² ja se valmistui 1966.WSOY Iso tietosanakirja 10, s. 294, WSOY 1997 ISBN 951-0-20163-4 Ennen tekojärven rakentamista paikalla oli pieni järviVissavesi, Kaustisen kalastuskunta. Vissaveden tekojärvi kuuluu Perhonjoen vesistöön. Sen rantaviivan pituus on 21,68 km ja korkeustaso 98 metriäJärvi-wiki (Rantaviiva- ja korkeustiedot Suomen Ympäristökeskuksen tietojärjestelmästä). == Lähteet == Luokka:Kaustinen Luokka:Veteli Luokka:Perhonjoen vesistö Luokka:Suomen tekojärvet
Herman Cedercreutz

Herman Cedercreutz (alun perin aateloimattomana Tersmeden) () oli ruotsalainen 1700-luvun alkupuolen diplomaatti, kreivi ja valtaneuvos. Hän toimi Ruotsin Pietarin-lähettiläänä vuosina 1722–1727, nimitettiin kamarirevision presidentiksi vuonna 1736 ja valtaneuvokseksi 1742. Hän oli Ruotsin toinen neuvottelija Turun rauhan solmimisessa 1743, jonka jälkeen hän palasi uudelleen Pietarin-lähettilääksi. Kreivin arvon hän sai vuonna 1751. Hän osti Suomesta Köyliönkartanon, joka on pysynyt suvun hallussa tähän päivään saakka. Cedercreutzin katsotaan rauhanneuvotteluissa 1743 saaneen Ruotsin rauhanehtoja lievennetyiksi niin, että Uusimaa jäi Ruotsille. Tämä oli mahdollista, koska hän tunsi Venäjän keisarinna Elisabetin ja saattoi vedota kirjeitse häneen. == Lähteet == == Aiheesta muualla == Luokka:Ruotsalaiset kreivit Luokka:Ruotsalaiset poliitikot Luokka:Suomalaiset aateliset Luokka:Suomalaiset poliitikot Luokka:Vuonna 1684 syntyneet Luokka:Vuonna 1754 kuolleet
Bryant Park

thumb|Bryant Park Bryant Park on New Yorkiin kuuluvan Manhattanin saaren keskellä oleva puisto. Puistossa on mahdollista pelata erilaisia puistopelejä. Lisäksi siellä on lapsille karuselli ja talvisin luistinrata. Puistossa on myös ajoittain elokuvanäytöksiä. Puisto sijaitsee aivan New Yorkin kaupunginkirjaston, New York Public Libraryn vieressä, mikä tekee puistosta kirjastossa vieraileville suositun lukupaikan. Lounasaikaan puiston ruokapisteet täyttyvät lounastajista. Bryant Park on muodoltaan suorakulmainen. Puisto ja sen vieressä olevaa kirjastoa rajoittavat idässä Fifth Avenue, lännessä Sixth Avenue sekä etelässä ja pohjoisessa 40. ja 42. katu. == Historia == Puiston paikalla sijaitsi 1840-luvun alussa rakennettu massiivinen tekoallas Croton Distributing Reservoir, jonka muurit olivat 15 metriä korkeat ja 7,5 metriä paksut. Vesialtaan viereen rakennettiin vuoden 1853 maailmannäyttelyyn suuri lasipalatsi Crystal Palace sekä näkötorni Latting Observatory. Näkötorni paloi vuonna 1854, ja kun Crystal Palace tuhoutui tulipalossa vuonna 1858, niiden paikalle rakennettiin puisto; Reservoir Square. Vuonna 1884 puisto nimettiin yhdysvaltalaisen runoilijan William Cullen Bryantin mukaan. 1900-luvun alussa tekoallas purettiin ja sen paikalle rakennettiin nykyinen kirjasto. Bryant Park == Lähteet == == Aiheesta muualla == * Bryant Park Luokka:Midtown (Manhattan) Luokka:Manhattanin puistot
Maurice Lemairen tunneli

Maurice Lemairen tunneli eli Vogeesien tunneli (Tunnel Maurice-Lemaire) on Vogeesien vuorijonon läpi kulkeva maantietunneli Ranskassa Saint-Dién itäpuolella. Sen pituus on 6 872 metriä. Se valmistui vuonna 1937 alun perin rautatietunneliksi, mutta vuosina 1973–1976 se muutettiin maantietunneliksi.WSOY Iso tietosanakirja 10, s. 301. WSOY, 1997. ISBN 951-0-20163-4. Tunneli on nimetty poliitikko Maurice Lemairen (1895–1979) mukaan. Tunneli oli suljettuna 2004–2008 turvallisuustöiden vuoksi. Syynä oli Mont Blancin tunnelissa sattunut vakava tunnelionnettomuus, jossa kuoli 39 henkeä.Tunnelling of Maurice Lemaire Safety Tunnel Ends Tunnelbuilder. 30.7.2006.atmb.com == Lähteet == Luokka:Ranskan tieliikenne Luokka:Tieliikennetunnelit
Kangasherkkutatti

Kangasherkkutatti (Boletus pinetorum) on kivitattien sukuun kuuluva laji. Se on erinomainen ruokasieni. == Ulkonäkö == Kangasherkkutatti muistuttaa männynherkkutattia ja herkkutattia. Sen lakki on väriltään harmaan ja punertavanruskean sävyinen ja sen reuna on ryppyinen. Jalka on enimmäkseen valkoinen, mutta siinä on hieman punaruskeaa sävyä. == Elinympäristö == Kangasherkkutatti kasvaa männyn seurassa ja sitä esiintyy mäntymetsissä. == Lähteet == Luokka:Kivitatit
Euroopan globalisaatiorahasto

Euroopan globalisaatiorahasto (lyh. EGR, englanniksi: European Globalisation Adjustment Fund (EGF)) on Euroopan unionin rahasto, jonka tarkoitus on auttaa globalisaation takia työttömäksi jääneitä. Euroopan komission sivustolla siitä sanotaan seuraavaa: "Euroopan globalisaatiorahasto auttaa maailmankaupan muutosten vuoksi työttömiksi jääneitä työllistymään ja hankkimaan uusia taitoja. Tukea voi saada esimerkiksi silloin, kun suuryritys on lopetettu tai tehdas siirretty EU:n ulkopuolelle. Globalisaatiorahasto voi jakaa tukea 500 miljoonaa euroa vuodessa." Suomessa se on työ- ja elinkeinoministeriön alainen ja sen neuvotteleva virkamies on Outi Viljamaa ja käynnissä olevien EGR- hankkeiden ylitarkastaja on Antto Korhonen. Suomessa oli vuonna 2013 käynnissä kaksi Euroopan globalisaatiorahaston rahoittamaa hanketta Nokialta ja Nokian alihankkijoilta irtisanottujen palvelemiseen. ==Lähteet== * * * Luokka:Euroopan unionin rahastot
BE (Beady Eyen albumi)

BE on englantilaisen rock-yhtyeen Beady Eyen toinen studioalbumi. Se julkaistiin Isossa-Britanniassa 10. kesäkuuta 2013. == Kappaleet == # # # # # # # # # # # === Tupla LP:n bonuskappaleet === # * # # === Deluxe version bonuskappaleet === # * # # # === Japanin bonuskappaleet === # * # == Kokoonpano == * Liam Gallagher – laulu, tamburiini, kitara * Gem Archer – kitara, kosketinsoitin, taustalaulu * Andy Bell – kitara, kosketinsoitin, taustalaulu * Chris Sharrock – rummut, lyömäsoittimet * Jay Mehler – bassokitara * Dave Sitek – tuottaja == Arviot == * Allmusic: http://www.allmusic.com/album/be-mw0002543365 == Aiheesta muualla == * BE discogs.com -sivustolla == Lähteet == Luokka:Vuoden 2013 albumit Luokka:Beady Eyen albumit
Dynamite (kappale)

Dynamite on brittiläisartisti Taio Cruzin neljäs single hänen toiselta, Rokstarr-studioalbumilta. Kappaleen sanoittivat Taio Cruz, Max Martin, Bonnie McKee, Benny Blanco ja Dr. Luke sekä tuottivat Dr. Luke ja Blanco. Britanniassa kappale julkaistiin hänen The Rokstarr Collection-kokoelma- albumin ensimmäisenä singlenä. Kappale julkaistiin Yhdysvaltain ja Kanadan radioasemilla 30. toukokuuta 2010 hänen toisena singlenä sekä Euroopan radioasemilla hänen neljäntenä singlenä. Virallisella remix-versiolla vierailee Cruzin sillä hetkellä uusi levy-yhtiötoveri Jennifer Lopez. "Dynamite" oli Cruzin toinen single, joka saavutti Britannian singlelistan ja Canadian Hot 100:n kärkisijan, samalla kun se saavutti listan kärjen Belgiassa, Irlannissa, Australiassa ja Uudessa-Seelannissa. Kappale saavutti Yhdysvaltain Billboard Hot 100 -listalla toisen sijan, ja tammikuussa 2012 singleä oli myyty Yhdysvalloissa ja Kanadassa yli 5.7 miljoonaa kappaletta saavuttaen toiseksi suurimmat myyntiluvut brittiläisten artistien joukossa digitaalisella aikakaudella, päästäen edelleen vain Adelen "Rolling in the Deepin". Kappale esitettiin live action/CGI-elokuvassa Hop. Kappale on myös mukana pelissä Just Dance 3. ==Lähteet== Luokka:Vuoden 2010 kappaleet Luokka:Taio Cruzin kappaleet
Punajalkahapero

Punajalkahapero (Russula rhodopus) on haperoiden sukuun kuuluva laji. Se ei ole myrkyllinen, mutta ei myöskään hyvä ruokasieni. == Ulkonäkö == Punajalkahapero muistuttaa isohaperoa, josta se eroaa pienemmän kokonsa sekä jalan punaisemman värin ja paksuuden vuoksi. Sen lakki on viininpunainen ja lakkamaisesti kiiltävä. Muita punajalkahaperoa muistuttavia lajeja ovat koivunlehtohapero (Russula intermedia) ja tulipunahapero (Russula emetica). == Elinympäristö == Punajalkahaperon isäntäpuita ovat havupuut ja sitä esiintyy rehevissä mäntymetsissä. == Lähteet == == Aiheesta muualla == * Luontoportti: Punajalkahapero (Russula rhodopus) Luokka:Haperot
Voilee

Voilee () on naisten asusteissa ja verhoissa käytetty ohut läpikuultava kangas. Se on yksiväristä tai värjätty painamalla. Materiaalina on puuvilla, silkki tai tekokuitu.WSOY Iso tietosanakirja 10, s. 302, WSOY 1997 ISBN 951-0-20163-4 == Lähteet == Luokka:Kangaslajit
Laineet

"Laineet" on suomalaisartisti Jukka Pojan kappale hänen ensimmäiseltä, "Kokoelma"-kokoelma-albumilta. Sen julkaisi Suomen Musiikki digitaalisesti ladattavana singlenä 30. elokuuta 2013. Kappaleelle on tehty myös musiikkivideo. Videolla Jukka Poika on kalareissulla. Kappale ei onnistunut pääsemään kaupallisille listoille, mutta radiolistalla se pääsi parhaimmillaan 31. sijalle. Kappale on julkaistu alun perin vuonna 2003 Kompostikoplan albumilla Jukka Poika ja Kompostikopla nimellä "Keinuta mua". ==Kappalelista== Digitaalinen lataus # ==Listasijoitukset== Lista Sijoitus Singlelista – Latauslista – Radiolista 31 ==Lähteet== Luokka:Jukka Pojan kappaleet Luokka:Vuoden 2013 kappaleet
Tucker Fredricks

Tucker Daniel Fredricks (s. 16. huhtikuuta 1984 Janesville, Wisconsin) on yhdysvaltalainen pikaluistelija. Hän on pituudeltaan 167 cm. Fredricks sai matkakohtaisissa MM-kilpailuissa 500 metrillä pronssia Salt Lake Cityssä 2007, sijoittui viidenneksi 2009 ja 2012 sekä kahdeksanneksi 2011. Vancouverin olympialaisissa 2010 hän oli samalla matkalla kahdestoista. Sprintti-MM- kilpailuissa hän sijoittui kymmenenneksi 2009. Fredricks voitti 500 metrin maailmancupin kokonaiskilpailun kausilla 2006–2007 ja 2009–2010 sekä sijoittui kolmanneksi 2008–2009 ja 2011–2012. Hän on voittanut kymmenen maailmancupin osakilpailua, sijoittunut kuusi kertaa toiseksi ja 13 kertaa kolmanneksi (tilanne 13.12.2013). == Henkilökohtaiset ennätykset == Matka Aika Paikka Päivä 500 m 34,30 Salt Lake City 15. marraskuuta 2013 1 000 m 1.09,22 Salt Lake City 30. joulukuuta 2009 1 500 m 1.51,84 Calgary 25. marraskuuta 2001 == Lähteet == Luokka:Yhdysvaltalaiset pikaluistelijat Luokka:Vuonna 1984 syntyneet Luokka:Elävät henkilöt
Kukkula 60

Kukkula 60 voi tarkoittaa seuraavia: * Kukkula 60, taistelupaikka länsirintamalla ensimmäisessä maailmansodassa * Kukkula 60, taistelupaikka Gallipolin taistelussa ensimmäisessä maailmansodassa * Kukkula 60, ensimmäisen maailmansodan länsirintamalle sijoittuva australialainen sotaelokuva vuodelta 2010
The 1975

The 1975 on brittiläinen indie rock -yhtye, joka perustettiin Manchesterissä vuonna 2002. Yhtyeen jäseniä ovat Matthew Healy (laulu, kitara), Adam Hann (kitara), George Daniel (rummut) ja Ross MacDonald (basso). Yhtyeen debyyttialbumi The 1975 julkaistiin 3. syyskuuta 2013. Se sijoittui listaykköseksi Britannian albumilistalla 8. syyskuuta 2013 ja pysyi listalla kaikkiaan 14 viikkoa.OfficialCharts.com - 1975 The 1975 esiintyi Kuala Lumpurissa Malesiassa elokuussa 2023, jolloin laulaja Matty Healy ja basisti Ross MacDonald suutelivat lavalla protestoidakseen maan seksuaalivähemmistöihin liittyviä lakeja. Keikka, ja samoin koko festivaali jolla he esiintyivät, keskeytettiin ja festivaalien järjestäjä vaatii yhtyeeltä kahden miljoonan euron korvauksia esiintymissopimuksen rikkomisesta, jossa yhtye oli suostunut "suostunut esityksensä aikana noudattamaan kaikkia paikallisia ohjeistuksia ja säädöksiä”. Joiden mukaan homoseksuaalisuus on Malesiassa rangaistavaa ja siitä voi joutua jopa 20 vuodeksi vankeuteen. == Diskografia == === Studioalbumit === *1975 (2013) *I Like It When You Sleep, for You Are So Beautiful Yet So Unaware of It (2016) *A Brief Inquiry Into Online Relationships (2018) *Notes on a Conditional Form (2020) *Being Funny in a Foreign Language (2022) === EP:t === *Facedown (2012) *Sex (2012) *iTunes Festival: London 2013 (2013) *Music for Cars (2013) *IV (2013) *Spotify Sessions (2013) *Rdio Sessions (2014) === Singlet === *"The City" (2012) *"Chocolate" (2013) *"Sex" (2013) *"Girls" (2013) *"Settle Down" (2014) *"Robbers" (2014) *"Heart Out" (2014) *"Medicine" (2014) *"Love Me" (2015) *"UGH!" (2015) *"The Sound" (2016) *"Somebody Else" (2016) *"A Change of Heart" (2016) *"The 1975" (2019) *"People" (2019) *"Frail State of Mind" (2019) *"Me & You Together Song" (2020) *"The Birthday Party" (2020) *"Jesus Christ 2005 God Bless America" (2020) *"If You're Too Shy (Let Me Know)" (2020) *"Guys" (2020) *"Spinning" (No Romen & Charli XCX:n kanssa) (2021) *"Part of the Band" (2022) *"Happiness" (2022) *"I'm in Love with You" (2022) *"All I Need to Hear" (2022) *"About You" (2022) *"Oh Caroline" (2023) *"Looking for Somebody (To Love)" (2023) *"Now Is the Hour" (2023) == Lähteet== == Aiheesta muualla == Luokka:Brittiläiset vaihtoehtorockyhtyeet Luokka:Brittiläiset indie rock -yhtyeet Luokka:Brittiläiset indie pop -yhtyeet
New Yorkin maailmannäyttely (1853)

New Yorkin maailmannäyttely vuonna 1853 (Exhibition of the Industry of All Nations tai epävirallisesti Crystal Palace Exhibition) järjestettiin kaksi vuotta kaikkien aikojen ensimmäisten maailmannäyttelyjen jälkeen. Maailmannäyttelyn järjestäjät ottivat mallia Lontoon maailmannäyttelyn vetonaulana olleesta Kristallipalatsista, ja rakennuttivat oman kristallipalatsin. Lisäksi näyttelyyn rakennettiin 96 metriä korkea näkötorni Latting Observatory. Näyttelyn avasi Yhdysvaltain presidentti Franklin Pierce 14. heinäkuuta 1853. Maailmannäyttely kesti yli vuoden, ja se suljettiin 1. marraskuuta 1854. Näytteilleasettajia oli yli 4 000, ja he esittelivät kansojensa teollisuustuotteita, kulutustavaroita ja taideteoksia. Näyttely ei ollut taloudellisesti kannattava, mutta siellä kävi yli miljoona vierailijaa ollen ensimmäinen todellinen massatapahtuma New Yorkissa. Kristallipalatsi ja näkötorni tuhoutuivat molemmat tulipaloissa 1850-luvulla. Nykyään niiden paikalla, keskellä Manhattania, sijaitsee puisto nimeltään Bryant Park. Bryant Park == Lähteet == Luokka:Maailmannäyttelyt Luokka:Yhdysvaltain tapahtumat Luokka:New Yorkin historia Luokka:1853
Latting Observatory

Latting Observatory oli vuonna 1853 järjestettyyn New Yorkin maailmannäyttelyyn puusta ja raudasta rakennettu näkötorni. Näkötornin suunnitteli arkkitehti William Naugle, jolle idean oli antanut Waring Latting. Näkötornilla oli korkeutta 96 metriä (315 jalkaa). Se oli aikansa korkein rakennus, ja sieltä oli näkymät pitkälle Staten Islandiin, Queensiin ja New Jerseyhyn. Näkötorni tuhoutui tulipalossa vuonna 1854. Nykyään tornin paikalla, keskellä Manhattania, sijaitsee puisto nimeltään Bryant Park. Bryant Park == Lähteet == Luokka:New Yorkin entiset rakennukset ja rakennelmat Luokka:Manhattanin rakennukset ja rakennelmat Luokka:Yhdysvaltain tornit Luokka:Näkötornit Luokka:Midtown (Manhattan)
Goodwin

Goodwin voi tarkoittaa ainakin seuraavia: == Goodwin sukunimenä == * Brian Goodwin (1931–2009), kanadalainen matemaatikko ja biologi * Craig Goodwin (s. 1991), australialainen jalkapalloilija * David Goodwin (s. 1992), yhdysvaltalainen jääkiekkoilija * Edward J. Goodwin (n. 1825–1902), yhdysvaltalainen lääkäri ja harrastelijamatemaatikko, Indianan pii- lakiehdotuksen tekijä * Ginnifer Goodwin (s. 1978), yhdysvaltalainen näyttelijä * Henry B. Goodwin (1878–1931), ruotsalainen valokuvaaja ja pohjoismaisten kielten tutkija * Leo ”Budd” Goodwin (1883–1957), yhdysvaltalainen uimari, vesipalloilija ja uimahyppääjä * Marquise Goodwin (s. 1990), yhdysvaltalainen yleisurheilija ja amerikkalaisen jalkapallon pelaaja * Sidney Leslie Goodwin (1910–1912), yksi Titanicin onnettomuudessa surmansa saaneista * Thomas C. Goodwin (k. 1992), yhdysvaltalainen elokuvatuottaja ja kameramies == Goodwin etunimenä == * Goodwin Knight (1896–1970), yhdysvaltalainen republikaanipoliitikko. == Katso myös == * Godwin
Quatermass

Quatermass oli vuosina 1969–1971 toiminut brittiläinen progressiivista rockia esittänyt yhtye. Sen jäsenet olivat John Gustafson, Pete Robinson ja Mick Underwood. Yhtyeen ainoa albumi oli vuonna 1970 julkaistu Quatermass. == Kokoonpano == *John Gustafson – basso, laulu *Pete Robinson – kosketinsoittimet *Mick Underwood – rummut == Diskografia == * * Long Road (1997) ===Singlet=== * "Black Sheep of the Family" / "Good Lord Knows" (1970) * "One Blind Mice" / "Punting" (1971) * "Gemini" / "Black Sheep of the Family" (1971) == Lähteet == Luokka:Brittiläiset progressiivisen rockin yhtyeet
Marie-Thérèse

Marie Thérèse tai Marie-Thérèse voi tarkoittaa ainakin seuraavia henkilöitä: * Maria Teresia (Marie-Thérèse, 1638–1683), Ranskan kuningatar vuosina 1660–1683 * Marie-Thérèse Charlotte (1778–1851), Marie-Antoinetten ja Ludvig XVI:n tytär * Marie-Thérèse Nadig (s. 1954), entinen sveitsiläinen alppihiihtäjä * Marie Thérèse Rodet Geoffrin (1699–1777), ranskalainen salonginpitäjä ja mesenaatti * Marie Thérèse Louise de Savoie-Carignan (1749–1792), ranskalainen aatelisnainen * Marie-Thérèse Walter (1909–1977), taidemaalari Pablo Picasson rakastajatar ja malli ==Katso myös== *Maria Teresia (täsmennyssivu)
Clearwellin linna

Clearwellin linna on Gloucestershiren Clearwellissä Britanniassa sijaitseva linna. Se rakennettiin vuonna 1727 korvaamaan samalla tontilla sijainnut vanhempi rakennus. 1970-luvulla lukuisat rock-yhtyeet käyttivät linnaa esimerkiksi materiaalin kirjoittamiseen ja äänittämiseen. Siellä työskentelivät muun muassa Led Zeppelin, Deep Purple, Black Sabbath, Badfinger, Sweet, Mott the Hoople ja Bad Company. Nykyisin Clearwellin linna toimii häiden pitopaikkana. == Lähteet == Luokka:Englannin linnat Luokka:Gloucestershire
Rituparno Ghosh

Rituparno Ghosh (31. elokuuta 1963 Kalkutta – 30. toukokuuta 2013 Kalkutta) oli intialainen elokuvaohjaaja ja -käsikirjoittaja, joka työskenteli pääasiassa bengalinkielisessä elokuvateollisuudessa. Hän voitti urallaan useita arvostettuja palkintoja sekä kotimaassaan että kansainvälisesti. Ghosh kuoli sydänkohtaukseen 49-vuotiaana 30. toukokuuta 2013. == Yksityiselämä == Ghosh oli yksi harvoista avoimesti homoseksuaaleista henkilöistä intialaisessa elokuvateollisuudessa. Häntä pidettiin ikonina intialaisessa HLBT-yhteisössä. == Valikoitu filmografia == * Unishe April (1994) * Dahan (1997) * Chokher Bali (2003) * Raincoat (2004) * The Last Lear (2007) == Lähteet == == Aiheesta muualla == Luokka:Intialaiset elokuvaohjaajat Luokka:Intialaiset elokuvakäsikirjoittajat Luokka:Vuonna 1963 syntyneet Luokka:Vuonna 2013 kuolleet
Stéphane Nater

Stéphane Houcine Nater (, s. 20. tammikuuta 1984 Troyes, Ranska) on tunisialainen jalkapalloilija.Fabien Camus et Houcine Nater obtiennent la nationalité tunisienne Mosaique FM 14.11.2013 Viitattu 14.12.2013 Pelipaikaltaan puolustava keskikenttäpelaaja. Hän edustaa Sveitsissä Rapperswil-Jonaa. ==Seurajoukkueura== Nater aloitti seurauransa Sveitsissä vuonna 2002 FC Vaduzin riveissä. Hän pelasi sittemmin Sveitsin alasarjaseuroissa aina vuoteen 2010 edustaen Chur 97, Biaschesia ja Schaffhausenia. Kaudeksi 2010–2011 Nater siirtyi Sveitsin Challenge Leaguessa pelanneeseen Servetten riveihin. Avauskaudella joukkue sijoittui toiseksi Sveitsin toiseksi korkeimmalla sarjatasolla ja nousi tämän myötä Sveitsin pääsarjaan. Seuraavalla kaudella 2011–2012 Servette sijoittui neljänneksi. Nater pelasi kauden aikana yhteensä 24 sarjaotelua ja teki niissä kaksi maalia. Avausmaali syntyi kotiottelussa Grasshopperia vastaan.SERVETTE VS. GRASSHOPPER 3 - 4 Soccerway 20.8.2011 Viitattu 28.5.2014 ==Maajoukkueura== Nater sai ensimmäisen maajoukkuekutsunsa Tunisian maajoukkueeseen marraskuussa Kamerunia vastaan pelattuun MM-karsintaotteluun.Liste des joueurs convoqués par Ruud Krol pour le match face au Cameroun Mosaique FM 6.11.2013 Viitattu 14.12.2013 Nater ei kuitenkaan pelannut ottelun aikana. Lopulta ensimmäisen maaottelunsa Nater pelasi harjoitusottelussa Kolumbiaa vastaan 5. maaliskuuta 2014 tultuaan vaihdosta kentälle. ==Lähteet== Luokka:Tunisialaiset jalkapalloilijat Luokka:Ranskalaiset jalkapalloilijat Luokka:Ranskantunisialaiset Luokka:Vuonna 1984 syntyneet Luokka:Elävät henkilöt
Piazzale Loreto

Piazzale Loreto on Milanon kaupungin keskusaukio. Se sijaitsee hallinnollisella vyöhykkeellä Zona 2, kaupungin keskustan koillisosassa Milanon päärautatieaseman läheisyydessä. Piazzale Loretolle johtaa kahdeksan eri suunnista tulevaa katua, muun muassa yksi kaupungin pääkaduista ja sen tärkein ostoskatu Corso Buenos Aires.A case study | Piazzale Loreto in Milan, a space for new urban strategies Flow-n. Viitattu 14.12.2013. Loreton aukio ja sitä ympäröivä samanniminen alue ovat saaneet nimensä Loreton kaupunkiin liittyvän pyhimyskultin mukaan. Aukion keskellä sijaitsee nykyään puisto sekä metroasema. == Toisen maailmansodan tapahtumat == 29\. huhtikuuta 1945 Piazzale Loreto oli näyttämönä yhdelle Italian historian tunnetuimmista tapahtumista, kun Italian vastarintaliikkeeseen kuuluneiden partisaanien päivää aikaisemmin ampuman diktaattori Mussolinin, hänen rakastajattarensa Clara Petaccin sekä muutaman muun merkittävän fasistin ruumiit asetettiin näytteille aukiolla sijainneelle huoltoasemalle. Lisäksi Piazzale Loretolla teloitettiin samana päivänä tunnettu fasistijohtaja Achille Starace. Myös hänen ruumiinsa asetettiin jaloistaan roikkumaan Esso-aseman katoksen reunalta. Huoltoasema oli sama, jossa natsi-Saksan armeija oli vuotta aikaisemmin teloittanut 15 milanolaista siviiliä. Heidät ammuttiin kostoksi partisaanien tekemistä iskuista. Sodan jälkeen aukiolla tehtiin mittavia liikennejärjestelyjä, eikä huoltoaseman paikka ole enää nähtävillä. == Lähteet == == Aiheesta muualla == Luokka:Milano Luokka:Italian aukiot
Keskusaukio

Keskusaukio voi viitata seuraaviin paikkoihin: *Oulun keskusaukio *Porin keskusaukio *Lohjan keskusaukio
Porin keskusaukio

Keskusaukio on Porin ydinkeskustan etelälaidalla sijaitseva aukio. Sitä rajaavat itä-lansi-suunnassa Itsenäisyydenkatu sekä pohjois-eteläsuunnassa Yrjönkatu ja Tampereentie. Aukiolle johtavat lisäksi Isolinnankatu ja Rautatienpuistokatu, joka yhdistää Keskusaukion Porin rautatieaseman edustalla olevaan Asema-aukioon. Keskusaukiolla sijaitsee liikerakennuksia sekä itälaidalla oleva Porin linja-autoasema. Ympäröivissä rakennuksissa toimivat muun muassa hotellit Cumulus ja Amado. Aukion etelälaidalla on suuri arkkitehti Charles Haganin suunnittelema Keskuskartano-niminen vuokratalo, joka valmistuessaan vuonna 1962 oli Pohjoismaiden suurin vuokratalo."Kui? – porilaisen käsikirja" (s. 35). Pori-seura 2007. ISBN 978-952-92-3028-0. Viitattu 14.12.2013. 11-kerroksisessa rakennuksessa on nykyään 160 asuntoa, joista osa on myyty omistusasunnoiksi. Yrjönkadun varrella sijaitsevassa rakennuksessa toimii ravintola Rattaanpyörä eli "Rattis", joka on Porin legendaarisimpia ravintoloita. 1980-luvulla se tunnettiin muun muassa Yön ja Dingon jäsenten kantapaikkana. Aukion keskellä on torimainen kivetty alue, jossa sijaitsee vuonna 1968 paljastettu kuvanveistäjä Terho Sakin teos "Taiteen Tammi". Se toimii myös suihkulähteenä.Taiteen Tammi Keskusaukiolla Porin kaupunki. Viitattu 14.12.2013. Vuonna 1956 valmistuneen linja-autoaseman laiturit sijaitsivat alun perin nykyisestä poiketen Keskusaukion puolella. Samana vuonna olleen yleislakon yhteydessä Keskusaukiolla nähtiin väkivaltainen mellakka, kun lakkoilijat yrittivät estää liikennöitsijöitä ajamasta linja-autojaan. Aluksi autojen ikkunoita kivitettiin rikki, jonka jälkeen nähtiin yhteenottoja lakkoilijoiden ja paikalle hälytettyjen poliisien välillä.PORI – Uudella linja-autoasemalla Viitattu 14.12.2013. == Lähteet == Luokka:Porin aukiot ja torit Luokka:Riihiketo
Aleksei Volkov

Aleksei Anatoljevitš Volkov (, s. 5. huhtikuuta 1988 Radužnyi) on venäläinen ampumahiihtäjä ja viestin olympiavoittaja. ==Ura== Nuorten MM-kilpailuissa Canmoressa 2009 Volkov saavutti hopeaa normaalimatkalta ja viestistä. Saman vuoden Ufan EM-kilpailujen nuorten sarjassa hän saavutti pronssia takaa-ajossa ja kultaa viestissä. EM-kilpailujen miesten sarjassa Volkov sai kultaa takaa- ajossa, hopeaa pikakilpailussa ja viestissä sekä pronssia normaalimatkalla 2010, kultaa takaa-ajossa ja hopeaa pikakilpailussa 2011, kultaa pikakilpailussa ja takaa-ajossa ja viestipronssia 2012, kultaa normaalimatkalla ja viestissä 2015 sekä kultaa sekaviestissä 2017. Ruhpoldingin MM-kisoissa 2012 Volkov oli normaalimatkalla 21:s. Nové Měston MM-kilpailuissa 2013 hän sijoittui normaalimatkalla 15:nneksi. Sotšin olympialaisissa 2014 Volkov hiihti avausosuuden kultaa voittaneessa Venäjän viestijoukkueessa. Kontiolahden MM-kilpailuissa 2015 hän oli normaalimatkalla yhdeksäs. Hochfilzenin MM-kilpailuissa 2017 hän hiihti avausosuuden kultaa voittaneessa Venäjän viestijoukkueessa. Normaalimatkalla hän oli yhdestoista. Rulla-ampumahiihdon MM-kilpailuissa Volkov saavutti kultaa takaa-ajossa ja sekaviestissä sekä hopeaa pikakilpailussa 2012. ===Maailmancup=== Ampumahiihdon maailmancupissa Volkov debytoi kaudella 2009–2010 Östersundin pikakilpailussa ollen 74:s. Ensimmäisen palkintokorokesijoituksensa hän saavutti kaudella 2013–2014 oltuaan toinen Oberhofin yhteislähtökilpailussa tammikuussa 2014. Volkov oli samalla kaudella toinen myös Ruhpoldingin normaalimatkalla. Kaudella 2014–2015 Volkov voitti ensimmäisen kerran järjestetyn maailmancupin pariviestin Nové Městossa yhdessä Jana Romanovan kanssa. Hän sijoittui kaudella 2015–2016 kolmanneksi Östersundin normaalimatkan kilpailussa. Cupin kokonaistilanteessa hänen paras sijoituksensa on 21:s kaudella 2013–2014. Normaalimatkan cupissa hän oli samalla kaudella kolmas. == Lähteet == Luokka:Venäläiset ampumahiihtäjät Luokka:Venäläiset olympiavoittajat Luokka:Vuonna 1988 syntyneet Luokka:Elävät henkilöt
Salainen valiokunta

Salainen valiokunta () oli Ruotsin valtiopäivillä vuodesta 1627 alkaen toiminut valmisteluelin. Sen vaikutus maan ulkopolitiikkaan oli vapauden ajalla erittäin keskeinen. Tällöin se käsitteli ulkopolitiikan lisäksi armeijaan ja valtiontalouteen liittyviä asioita, koska sen toimivallan rajat olivat epäselvät. Talonpoikaissääty ei ollut edustettuna salaisessa valiokunnassa (poikkeuksena vuosien 1742-43 valtiopäivät). Tätä perusteltiin sillä, että talonpojilla ei ole riittävästi tietoa ulkopolitiikasta eikä heille voi uskoa luottamuksellisia ulkopolitiikan tietoja. Luottamuksellisuus ei kyllä toteutunut muidenkaan säätyjen osalta, sillä vapauden ajalla oli tavallista, että valiokunnan jäsenet jakoivat luottamuksellista tietoa ulkomaiden diplomaateille. Valiokunnan jäseninä oli 50 aateliston, 25 papiston ja 25 porvariston edustaja, ja äänestys tapahtui säädyittäin. == Lähteet == Luokka:Ruotsin poliittinen historia Luokka:Suomi vapaudenajalla ja kustavilaisena aikana
Jelena Kolomina

Jelena Vladimirovna Kolomina (; s. 24. tammikuuta 1981) on kazakstanilainen hiihtäjä. Kolomina on osallistunut Torinon olympialaisiin 2006 ja Vancouverin olympialaisiin 2010. Olympialaisissa hänen paras saavutuksensa on yhdeksästoista sija 30 kilometrin vapaan hiihtovan yhteislähtökilpailussa Torinon olympialaisissa. Maailmanmestaruuskilpailuihin Kolomina on osallistunut kahdeksan kertaa ja hänen paras saavutuksensa on 21. sija vapaan sprintissä Lahden 2011 MM-kilpailuissa Maastohiihdon maailmancupin osakilpailussa Kolomina on sijoittunut parhaimmillaan seitsemänneksi Canmoren 15 kilometrin perinteisen hiihtotavan yhteislähtökilpailussa joulukuussa 2005. == Lähteet == * http://data.fis-ski.com/dynamic/athlete- biography.html?sector=CC&competitorid;=31649&type;=result === Viitteet === Luokka:Kazakstanilaiset maastohiihtäjät Luokka:Vuonna 1981 syntyneet Luokka:Elävät henkilöt
Sinileppärousku

Sinileppärousku (Lactarius quieticolor) on rouskujen sukuun kuuluva laji. Se on erinomainen ruokasieni. == Ulkonäkö == Sinileppärousku on kokonaan väriltään lähinnä sinivihreän sävyinen ja maltokin on samanväristä. Sinileppärousku muistuttaa männynleppärouskua. == Elinympäristö == Sinileppärouskua tavataan harvinaisena mäntymetsissä. Se ei kasva nimestään huolimatta lepän seurassa. == Lähteet == Luokka:Rouskut Luokka:Suomalaiset ruokasienet
Croton Distributing Reservoir

Croton Distributing Reservoir oli New Yorkissa ollut suurikokoinen tekojärvi. Se rakennettiin vuosina 1839–1842. Järvi oli pinta-alaltaan 16 000 neliömetriä, ja sen graniittiset muurit olivat 15 metriä korkeat ja 7,5 metriä paksut. Muurien päällä kulki kävelytie, josta oli näkymät yli kasvavan kaupungin. Tekojärvi oli osa New Yorkin vesihuoltoa, jonne johdettiin vettä rautaputkilla 66 kilometriä pohjoisempana olevasta Croton-joesta. Tekojärvi sijaitsi Viidennellä avenuella 40. ja 42. katujen välisellä alueella. Tekojärvi purettiin 1900-luvun alussa, ja nykyään samalla paikalla sijaitsee New Yorkin kaupunginkirjaston pääkirjasto New York Public Library, joka valmistui vuonna 1911. Bryant Park == Lähteet == == Aiheesta muualla == Luokka:New Yorkin entiset rakennukset ja rakennelmat Luokka:Manhattanin rakennukset ja rakennelmat Luokka:Yhdysvaltain tekojärvet Luokka:New Yorkin järvet Luokka:Midtown (Manhattan)
Metsävahakkaat

Metsävahakkaat (Hygrophorus) on Hygrophoraceae-heimoon kuuluva suku. == Ulkonäkö == Metsävahakkaat ovat väriltään ruskeita, harmaita tai vaaleita. Ne ovat kookkaampia kuin helovahakkaat (Hygrocybe). Metsävahakkaiden jalka on renkaaton, mutta jalkaa peittävä lima voi toisinaan muodostaa paksun kuvion jalan latvaan. == Elinympäristö == Metsävahakkaita esiintyy kangasmetsissä ja lehdoissa, toisin kuin helovahakkaat, joita tavataan niityillä ja kulttuuriympäristössä. == Lajeja == * Hallavahakas (Hygrophorus hypothejus) * Mustavahakas (Hygrophorus camarophyllus) * Harmaakirjovahakas (Hygrophorus olivaceoalbus) * Rusotäplävahakas (Hygrophorus erubescens) * Tuoksuvahakas (Hygrophorus agathosmus) * Valkovahakas (Hygrophorus piceae) * Keltahelttavahakas (Hygrophorus melizeus) == Lähteet == == Aiheesta muualla == * Pinkka: Sienituntemus - Malikat, vahakkaat ja valmuskat * UniProt, Taxonomy: Hygrophorus *
Östra Nyland

Östra Nyland oli Loviisassa vuodesta 1881 lähtien ilmestynyt ruotsinkielinen sanomalehti. Vuoden 2015 alussa se yhdistettiin Borgåbladetin kanssa uudeksi Östnyland-lehdeksi. Lehden perustajiin kuuluivat ruotsalaisen puolueen nimekkäimmät edustajat V. M. von Born, R. A. Wrede ja Kasten Antell. Se edusti äärimmäistä konservatismia ja oli Nya Pressenin perustamiseen saakka svekomaanien johtava äänenkannattaja. Vähitellen Östra Nyland maltillistui ja muuttui Loviisan ja lähikuntien paikalliseksi lehdeksi. Vanhoillisuudesta ja oikeistolaisuudesta ei kuitenkaan luovuttu, kunnes vuonna 1937 lehti siirtyi Ernst von Bornin ja Jonas Baumgartnerin perheen omistukseen. Jatkossa levikkialueeltaan suppea Östra Nyland selvisi ulkoasuaan uudistamalla ja keskittymällä paikalliseen uutisvälitykseen. Vuonna 1945 siihen liitettiin osapainoksena kotkalainen Kotka Nyheter, joka vuodesta 1971 lähtien esiintyi vain mainintana lehden nimiössä. Hufvudstadsbladetista tuli lehtiyhtiön osakas vuonna 1982 ja vuonna 1988 yhtiön osake-enemmistö siirtyi Konstsamfundetin omistukseen. Konstsamfundetin omistamat Östra Nyland ja porvoolainen Borgåbladet yhdistettiin vuonna 2015 KSF Median Östnyland-lehdeksi. Östra Nyland ilmestyi aluksi kahdesti, vuosina 1939–1985 kolmesti, myöhemmin neljästi ja loppuvaiheessa kolmesti viikossa. Lehden pääasiallista levikkialuetta olivat Loviisa ja Lapinjärvi sekä osittain Pyhtää ja Myrskylä. Vuonna 2009 levikki oli noin 3 570 kappaletta. == Päätoimittajat == * Karl Konstantin Nyström (1881–1882) * Gustaf Hamberg (1883–1884) * Ernst Hedengren (1886–1898) * Ossian Reuter (1898–1908) * Ivar Söderström (vastaava toimittaja 1908–1911) * Ivar Lowenetzky (1911–1912) * Karl Alexander Björksten (1912–1919) * Bruno Mellberg (1919–1920) * Karl Alexander Björksten (1920–1926) * Gideon (Gigge) Strandvik (1926–1932) * Joh. Nyholm (1932–1937) * Karl Ekman (1937) * Sigurd Gadolin (1937–1950) * Carl Gustaf Neovius (1950–1956) * Bengt Appelgren (1956–1957) * Olle Sirén (1957) * Ralf Friberg (1957) * Torsten Blom (1957–1960) * Kurt Husman (1960) * Carl Gustaf Neovius (1960–1968) * Leif Kähärä (1968–) * Kim Wahlroos (1986−2008) *Camilla Berggren (2008–2011) * Micaela Röman (2011−2014). ==Lähteet== ==Aiheesta muualla== * Östra Nyland digitoituna kansalliskirjastossa Luokka:Ilmestymästä lakanneet suomalaiset ruotsinkieliset sanomalehdet Luokka:Loviisan historia Luokka:Loviisan media